क्षतिग्रस्त हौद से व्यर्थ में बह रहा पानी
समीपवर्तीग्राम पंचायत जानियाना स्थित पेयजल हौद क्षतिग्रस्त हालत में होने से ग्रामीणों को परेशानी का सामना करना पड़ रहा है। लीकेज पेयजल हौद से व्यर्थ में पानी बहता रहता है, इससे जलापूर्ति समय पर नहीं हो पाती है। वहीं हौद के समीप पानी का भराव होने से कीचड़ पसरा रहता है। ग्राम पंचायत जानियाना में मुख्य मार्ग के समीप स्थित पेयजल हौद लम्बे समय से जर्जरहाल में है। लीकेज हौद से हरदम व्यर्थ में पानी बहता रहता है, ऐसे में ग्रामीणों को जरूरत के मुताबिक पानी नहीं मिल पाता है। ग्रामीण जल हौद पहुंचकर मटकियां घड़ों में पानी भरकर ले जाते हैं। लम्बे समय से यह स्थिति बनी होने के बावजूद जलदाय विभाग सुध नहीं ले रहा है। सर्दी के मौसम में भी पेयजल आपूर्ति बिगड़ी हुई है, ऐसे में गर्मी के दिनों में होने वाली पेयजल किल्लत को लेकर ग्रामीणों की परेशानी बनी हुई है।
हजारोंलीटर व्यर्थ में बह जाता है पानी : जलापूर्तिके दौरान लीकेज हौद से पानी व्यर्थ में बहता रहता है। इससे आस-पास तालाब सा नजारा नजर आता है। जगह-जगह से क्षतिग्रस्त हौद से पानी का रिसाव होने से आस-पास कीचड़ पसर जाता है।
बालोतरा . जानियाना स्थित क्षतिग्रस्त हौद।
बालोतरा . जानियाना गांव में पेयजल हौद से व्यर्थ में बहता पानी।
hin_Deva hin_Deva hin_Deva bho_Deva hin_Deva